คือหนูมีประจำเดือนวันที่ 28 ธันวาคมแต่มีอะไรกับแฟนวันที่17มกราคมแบบใส่ถุงยางและหลั่งนอกแต่ตอนนี้หนูรุ้สึกแน่นที่ท้องน้อยด้านซ้ายมีโอกาสท้องไหมค่ะ
สวัสดีค่ะ หากประจำเดือนมาวันที่ 28 ธ.ค. 61 การมีเพศสัมพันธ์ในวันที่ 17 ม.ค. เท่ากับมีเพศสัมพันธ์ในวันที่ 21 นับตั้งแต่มีประจำเดือนมา ซึ่งหากปกติมีระยะห่างระหว่างรอบเดือนที่ 28 วัน ก็จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก แต่หากมีระยะห่างระหว่างรอบเดือนมากกว่านี้ ก็จะไม่ใช่ระยะปลอดภัย และโอกาสที่จะตั้งครรภ์ก็อาจมีได้ อย่างไรก็ตาม หากได้ใช้ถุงยางอนามัย ร่วมกับการหลั่งนอก โอกาสในการตั้งครรภ์นั้นก็ถือว่าน้อยมากค่ะสำหรับอาการแน่นท้องน้อยด้านซ้าย อาจเกิดได้จากหลายสาเหตุ เช่น อาจเป็นอาการก่อนการมีประจำเดือนมา การมีท้องผูก หรือมีท้องอืดจากสาเหตุต่างๆ เช่น ทานอาหารมากไป ดื่มน้ำอัดลมอัดแก๊สเยอะ เป็นต้น อาการแน่นท้อง ไม่น่าใช่อาการของการตั้งครรภ์ เพราะอาการต่างๆ ของการตั้งครรภ์ มักปรากฏหลังจากมีการขาดประจำเดือนไปแล้วค่ะ